ধর্মেন্দ্রর স্মরণ সভায় আবেগতাড়িত ববি-সানি

ওয়েব ডেস্ক: নিঃশব্দেই হয়েছে শেষকৃত্য! বলিউডকে বিদায় জানিয়ে না ফেরার দেশে পাড়ি দিয়েছেন অভিনেতা ধর্মেন্দ্র৷ ২৪ নভেম্বর নিজের বাড়িতেই শেষ নিঃশ্বাস ত্যাগ করেন অভিনেতা৷ মৃত্যুর ৩ দিন পর অভিনেতার পরিবার তার স্মরণে মুম্বাইয়ে একটি প্রার্থনা সভার আয়োজন করেছে। স্মরণসভায় ‘বীরু’-কে ‘অলবিদা’ বলিউডের, ধর্মেন্দ্রর প্রার্থনাসভায় (Dharmendra Prayer) বহু কষ্টে চোখের জল আটকালেন সানি-ববি!

বেশ গোপনেই হয়েছে ধর্মেন্দ্রর (Dharmendra) শেষকৃত্য। সেভাবে জাঁকজমক ছিল না। শেষ সময়ে, হাসপাতাল থেকে ছাড়িয়ে এনে মুম্বইয়ের বাড়িতেই চিকিৎসা করানো হয়েছিল বর্ষীয়ান অভিনেতার। কিংবদন্তি অভিনেতা চলে গেলেও, রেখে গিয়েছেন তাঁর কালজয়ী সিনেমাগুলিকে। মুম্বইয়ে প্রয়াত অভিনেতার দুই ছেলে সানি দেওল ও ববি দেওল আয়োজন করেছিলেন একটি প্রার্থনা সভার। বৃহস্পতিবার বিকেলে, অজয় ​​দেবগন, হৃতিক রোশন, রাকেশ রোশন, রবি কিষাণ, আলিয়া ভাট এবং রণবীর কাপুর সহ বহু সেলিব্রিটি দেওল পরিবারের সঙ্গে দেখা করতে ধর্মেন্দ্রর বাড়িতে যান। বাবা চলে যাওয়ার পর, প্রথমবার সামনে আসলেন দুই ভাই। সোশ্যাল মিডিয়ায় প্রকাশিত একটি ছবিতে দেখা গিয়েছে, অনুষ্ঠানে অতিথিদের স্বাগত জানাতে গিয়ে আবেগপ্রবণ হয়ে উঠছেন দুই ভাই সানি ও ববি। ছবিতে দেখা গেল দুই ভাই পাশাপাশি দাঁড়িয়ে আছেন। দুজনের গায়েই সাদা রঙের পোশাক। হাত জোড় করে এবং ভেজা চোখে সানি অতিথিদের ‘নমস্কার’ ভঙ্গিতে অভ্যর্থনা জানাচ্ছেন। ববি তার পাশে দাঁড়িয়ে আছেন, একইভাবে আবেগপ্রবণ কিন্তু শান্ত।

আরও পড়ুন: ‘লাভ অ্যান্ড ওয়ার’-এর ভিকি-রণবীরের লুক ফাঁস, দেখুন ছবি

পরিবারের বাইরে, শাহরুখ খানের (Shah Rukh Khan) পরিবারও প্রয়াত কিংবদন্তির প্রতি শ্রদ্ধা জানাতে প্রার্থনা সভায় উপস্থিত ছিলেন। সমাবেশে ঐশ্বর্য রাই (Aishwarya Rai Bachchan), সলমন খান (Salman Khan), মাধুরী দীক্ষিত, বিদ্যা বালান, শাবানা আজমি, জ্যাকি শ্রফ, সিদ্ধার্থ মালহোত্রা, সুনীল শেট্টি, আমিশা প্যাটেল, ফারদিন খান, নিমরত কৌর, সোনু সুদ, অনু মালিক, সুভাষ ঘাই, আব্বাস-মাস্তান এবং অনিল শর্মা-সহ আরও অনেকে উপস্থিত ছিলেন।

অন্য খবর দেখুন